
George Michael: The Faith Tour
(George Michael: The Faith Tour) 
Premiéra: 5. 11. 2026 

UIP – Universal, USA, 2026 
Réžia: David Austin, Andy Morahan
Účinkuje: George Michael

Piesne Georgea Michaela pomáhali definovať hudobnú éru konca dvadsiateho storočia. Vďaka unikátnemu záznamu z výnimočného koncertného turné Faith Tour sa budete môcť vrátiť v čase a na vlastnej koži zažiť euforickú a magickú atmosféru vystúpenia tohto umelca.
George Michael nepochybne patril k najvýraznejším hlasom doby, v ktorej tvoril a dominoval rebríčkom hitparád. Jedným z vrcholov jeho kariéry bolo turné Faith Tour, ktoré potvrdilo jeho status svetovej hviezdy. Vďaka starostlivej rekonštrukcii doteraz nezverejneného záznamu parížskeho koncertu z roku 1988 budete môcť v kine prežiť emóciami nabitý večer, počas ktorého zaznejú jeho najväčšie hity vrátane titulnej Faith.

„Predskokanom“ koncertného záznamu je krátky film režisérky Mary McCartney, ktorý s pomocou objavených zvukových nahrávok spevákovho rozprávania ponúka intímny pohľad do jeho myšlienok z tohto prelomového obdobia života.

Prístupnosť: 

nevhodné pre vekovú skupinu maloletých do 12 rokov

Deskriptor prístupnosti: strach
Žáner:


hudobný

Verzia: 

anglicky so slovenskými / českými titulkami
Dĺžka:


114 min 

Formát:
2D DCP, zvuk 5.1 , 7.1 ( SK titulky) a ATMOS,  IMAX 2D (CZ titulky)
